kardosdrur/scandi-wiki huggingface dataset:
Rudolf Reichelt

Rudolf Reichelt (født 24. marts 1890 i Berlin, død 26. november 1971 i Hamburg) var en tysk roer.

Reichelt roede for Berliner Ruderverein von 1876, og han vandt det tyske mesterskab i firer uden styrmand samt sølv i otteren for klubben i 1911. Han deltog i otteren ved OL 1912 i Stockholm, og Ruderverein-roerne vandt først deres indledende heat mod en ungarsk båd. I kvartfinalen mødte de en anden tysk båd fra Berliner Ruderclub Sport-Borussia, og Ruderverein-båden gik sejrrig ud af dette møde. I semifinalen mødte tyskerne en britisk båd fra Leander Club, som vandt heatet. Leander vandt også finalen mod en anden britisk båd fra New College, Oxford, som var kommet i finalen uden kamp, hvilket betød, at Reichelt og hans båd blev nummer tre. De otte øvrige medlemmer af Ruderverein-båden var Max Vetter, Willi Bartholomae, Fritz Bartholomae, Werner Dehn, Max Bröske, Otto Liebing, Hans Matthiae og styrmand Kurt Runge.

Reichelt vandt desuden det tyske mesterskaber med Ruderverein-otteren i 1912, mens båden blev nummer tre i 1913.

OL-medaljer 
 1912:  Bronze i otter

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1912
Olympiske bronzemedaljevindere fra Tyskland
Hans Matthiae

Hans Matthiae (født 24. marts 1890 i Bernburg, ukendt dødstidspunkt) var en tysk roer.

Matthiae roede for Berliner Ruderverein von 1876, og han vandt det tyske mesterskab i otteren samt i firer uden styrmand for klubben i 1911. Han deltog i klubbens otter ved OL 1912 i Stockholm, og Ruderverein-roerne vandt først deres indledende heat mod en ungarsk båd. I kvartfinalen mødte de en anden tysk båd fra Berliner Ruderclub Sport-Borussia, og Ruderverein-båden gik sejrrig ud af dette møde. I semifinalen mødte tyskerne en britisk båd fra Leander Club, som vandt heatet. Leander vandt også finalen mod en anden britisk båd fra New College, Oxford, som var kommet i finalen uden kamp, hvilket betød, at Matthiae og hans båd blev nummer tre. De otte øvrige medlemmer af Ruderverein-båden var Max Vetter, Willi Bartholomae, Fritz Bartholomae, Werner Dehn, Max Bröske, Rudolf Reichelt, Otto Liebing og styrmand Kurt Runge.

Matthiae vandt desuden det tyske mesterskaber med Ruderverein-otteren i 1912, mens båden blev nummer tre i 1913. I 1912 blev han desuden toer ved de tyske mesterskaber i toer uden styrmand.

OL-medaljer 
 1912:  Bronze i otter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1912
Olympiske bronzemedaljevindere fra Tyskland
Kurt Runge

Kurt Albert Georg Runge (født 13. september 1887 i Brandenburg an der Havel, død 6. november 1959 i Vestberlin) var en tysk roer.

Runge var styrmand og roede for Berliner Ruderverein von 1876. Han deltog i denne klubs otter ved OL 1912 i Stockholm, og Ruderverein-roerne vandt først deres indledende heat mod en ungarsk båd. I kvartfinalen mødte de en anden tysk båd fra Berliner Ruderclub Sport-Borussia, og Ruderverein-båden gik sejrrig ud af dette møde. I semifinalen mødte tyskerne en britisk båd fra Leander Club, som vandt heatet. Leander vandt også finalen mod en anden britisk båd fra New College, Oxford, som var kommet i finalen uden kamp, hvilket betød, at Runge og hans båd blev nummer tre. De otte øvrige medlemmer af Ruderverein-båden var Otto Liebing, Max Vetter, Willi Bartholomae, Fritz Bartholomae, Werner Dehn, Max Bröske, Rudolf Reichelt og Hans Matthiae.

Runge vandt desuden det tyske mesterskaber med Ruderverein-otteren i 1912, mens de blev nummer tre i 1913.

OL-medaljer 
 1912:  Bronze i otter

Referencer

Eksterne henvisninger 

Roere fra Tyskland
Personer fra Brandenburg
Deltagere for Tyskland ved sommer-OL 1912
Olympiske bronzemedaljevindere fra Tyskland
Johannes van Dijk

Johannes Wilhelmus Maria van Dijk (4. juli 1868 - 25. august 1938) var en hollandsk roer fra Amsterdam.

Van Dijk var med i Hollands otter, der vandt bronze ved OL 1900 i Paris, første gang roning var på det olympiske program. Hollænderne kom ind på tredjepladsen i finalen, hvor USA vandt guld, mens Belgien tog sølvmedaljerne. Resten af den hollandske besætning bestod af François Brandt, Roelof Klein, Ruurd Leegstra, Walter Middelberg, Hendrik Offerhaus, Walter Thijssen, Henricus Tromp og styrmand Hermanus Brockmann.

OL-medaljer 
 1900:  Bronze i otter

Referencer

Eksterne henvisninger 

Roere fra Holland
Personer fra Amsterdam
Walter Middelberg

Walter Middelberg (30. januar 1875 - 15. september 1944) var en hollandsk roer fra Zwolle.

Middelberg var med i Hollands otter, der vandt bronze ved OL 1900 i Paris, første gang roning var på det olympiske program. Hollænderne kom ind på tredjepladsen i finalen, hvor USA vandt guld, mens Belgien tog sølvmedaljerne. Resten af den hollandske besætning bestod af François Brandt, Roelof Klein, Johannes van Dijk, Ruurd Leegstra, Hendrik Offerhaus, Walter Thijssen, Henricus Tromp og styrmand Hermanus Brockmann.

OL-medaljer 
 1900:  Bronze i otter

Referencer

Eksterne henvisninger 

Roere fra Holland
Personer fra Zwolle
Hendrik Offerhaus

Hendrik Karel Offerhaus (20. maj 1875 - 2. september 1953) var en hollandsk roer.

Offerhaus var med i Hollands otter, der vandt bronze ved OL 1900 i Paris, første gang roning var på det olympiske program. Hollænderne kom ind på tredjepladsen i finalen, hvor USA vandt guld, mens Belgien tog sølvmedaljerne. Resten af den hollandske besætning bestod af François Brandt, Roelof Klein, Johannes van Dijk, Ruurd Leegstra, Walter Middelberg, Walter Thijssen, Henricus Tromp og styrmand Hermanus Brockmann.

OL-medaljer 
 1900:  Bronze i otter

Referencer

Eksterne henvisninger 

Roere fra Holland
Walter Thijssen

Walter Meijer Timmerman Thijssen (28. september 1877 - 3. juli 1943) var en hollandsk roer.

Thijssen var med i Hollands otter, der vandt bronze ved OL 1900 i Paris, første gang roning var på det olympiske program. Hollænderne kom ind på tredjepladsen i finalen, hvor USA vandt guld, mens Belgien tog sølvmedaljerne. Resten af den hollandske besætning bestod af François Brandt, Roelof Klein, Johannes van Dijk, Ruurd Leegstra, Walter Middelberg, Hendrik Offerhaus, Henricus Tromp og styrmand Hermanus Brockmann.

OL-medaljer 
 1900:  Bronze i otter

Referencer

Eksterne henvisninger 

Roere fra Holland
Henricus Tromp

Henricus Tromp (19. marts 1878 - 17. april 1962) var en hollandsk roer.

Tromp var med i Hollands otter, der vandt bronze ved OL 1900 i Paris, første gang roning var på det olympiske program. Hollænderne kom ind på tredjepladsen i finalen, hvor USA vandt guld, mens Belgien tog sølvmedaljerne. Resten af den hollandske besætning bestod af François Brandt, Roelof Klein, Johannes van Dijk, Ruurd Leegstra, Walter Middelberg, Hendrik Offerhaus, Walter Thijssen og styrmand Hermanus Brockmann.

OL-medaljer 
 1900:  Bronze i otter

Referencer

Eksterne henvisninger 

Roere fra Holland
Karavastalagunen

Karavastalagunen () er den største lagune i Albanien og en af de største i Middelhavet, der spænder over et område på 43 km2. Karavasta er en del af Divjakë Karavasta Nationalpark og er adskilt fra Adriaterhavet med en stor sandstrimmel. Den spreder sig over Myzeqe-kystsletten nær Divjakë og omkring 20 km fra Lushnjë.

Karavasta er vært for mange fyrretræer og der er små sandøer. Den er kendt for at være habitat for den krøltoppede pelikan; 6,4% af Europas bestand af den dalmatiske pelikan findes i Karavasta. Lagunen falder inden for de illyriske løvskove terrestrisk økoregion i de palearktiske middelhavsskove, skovområder og kratbiom og har et typisk middelhavsklima .

Lagunen ligger i Divjaka-Karavasta National Park og er blevet anerkendt som ramsarområde, et vådområde af international betydning under Ramsar-konventionen. Lagunen er blevet identificeret som et vigtigt fugleområde af BirdLife International, fordi det understøtter et store bestande af forskellige fuglearter.

Området kendt for at have en meget aktiv myggesæson. I 2014 er der imidlertid startet bekæmpelseskampagner, og et parkrehabiliteringsprojekt er blevet igangsat af de nationale myndigheder.

Referencer 

IUCN Kategori II
Albaniens geografi
Ramsarområder
Knud Erik Skouby

Knud Erik Skouby (født 1. februar 1946) er professor ved Communication, Media and Information technologies/Institut for Elektroniske Systemer ved Aalborg Universitet i København. Hans forskningsområde er Tele-/mobilnet: regulering, økonomi, nye tjenester, Digitalisering af medier og ICT for Development (ICT4D). Han har tidligere forsket i økonomisk-politisk udvikling i Kina, byggeteknologi og økonomisk-politiske modeller.  Han er uddannet cand.polit fra Københavns Universitet i 1971.

Karriere 
Fra 1971-77 var Knud Erik Skouby konsulent ved Skaarup & Jespersen, hvorefter han blev ansat ved Danmarks Tekniske Universitet (DTU), hvor han blev professor i 2002. Han blev ansat ved Aalborg Universitet i 2007. Han er stifter og forhenværende leder af Center for Communication, Media and Information technologies (CMI) ved Aalborg Universitet. 

Han var i en periode
formand for foreningen Socialistiske Økonomer der spillede en væsentlig rolle i kritikken af DØR (Det Økonomiske Råd) og andres almene  forståelser  af konkurrenceevne og forholdet mellem faktor indhold  (teknologi, viden og omsætning af viden)  og løn. Det vandt senere indvending i forståelsen af økonomi. Analyserne fra SØ fik en vis betydning i fagbevægelsen (især Formandsinitiativet) og dele af den øvrige del  af arbejderbevægelsen. Nationalbanken anerkendte det kritiske arbejde fra SØ med en symbolsk donation for netop "kritisk bidrag til den økonomiske debat".

Han er Editor in Chief of Nordic and Baltic Journal of Information and Communication Technologies (NBICT) siden 2011. Siden 2011 har han også været medlem af IEEE, hvor han var næstformand i bestyrelse i Danmark fra 2014-2017. Han er desuden formand for WGA in Wireless World Research Forum. Han var formand for Kulturministeriets udvalg vedrørende digitalisering af TV og radio distribution 1997-98.

Knud Erik Skouby har også optrådt i medierne mange gange.

Publikationer 
Knud Erik Skouby har udgivet en række publikationer herunder 2 bøger:

 KES and Samant Khajuria, Lene Sørensen (eds.), Cybersecurity and Privacy – Bridging the Gap. Aalborg: River Publishers, 2017. 216 p.
 KES and Albert Gyamfi, Idongesit Williams /eds.), Handbook on ICT in Developing Countries: Next Generation ICT Technologies. Aalborg: River Publishers, 2019. 256 p.

Referencer 

Ansatte ved Aalborg Universitet
Professorer fra Aalborg Universitet
Alumni fra Københavns Universitet
Flandern Rundt 2022

Flandern Rundt 2022 var den 106. udgave af det belgiske monument Flandern Rundt. Linjeløbet blev kørt den 3. april 2022 med start i Antwerpen og mål i Oudenaarde. Forsvarende mester var danske Kasper Asgreen. Løbet var en del af UCI World Tour 2022. Løbet blev vundet af hollandske Mathieu van der Poel fra  for anden gang i karrieren.

Resultat

Hold og ryttere

Danske ryttere 

* DNF = gennemførte ikke
* DNS = stillede ikke til start

Startliste

Se også 
 Flandern Rundt for kvinder 2022

Referencer

Eksterne henvisninger 

 
 
 
 

2022
UCI World Tour 2022
Casper Thiel

Casper Thiel (født 13. januar 1992) var en dansk håndboldspiller, der spillede for Mors-Thy Håndbold i Håndboldligaen. Casper var en fast del af ungdomslandsholdene, med hvem han vandt U-19 VM guld, samt -sølv (ungdoms OL).

Referencer 

Håndboldspillere fra Mors-Thy Håndbold
Tsesarevitj

Tsesarevitj (), på dansk til tider oversat til storfyrsttronfølger, var en titel, der blev tildelt tronfølgeren i Det Russiske Kejserrige fra 1762 og frem til monarkiets afskaffelse i 1917. Titlen skal ikke forveksles med titlen Tsarevitj () eller Tsarevna (), der blev tildelt alle børn af en tsar.

En tsesarevitjs hustru havde titlen Tsesarevna ().

Se også 
 Kongelige og fyrstelige titler
 Tronfølger

Referencer 

Kongelige titler
Tronfølgere
Einar Torgersen

Einar Torgersen (født 24. august 1886 i Drammen, død 9. september 1946 smst) var en norsk sejler, som deltog i OL 1920 i Antwerpen.

Torgersen var ved OL 1920 i Antwerpen med i båden Marmi II i 6-meter klassen (1907-regler) sammen med Leif Erichsen og Andreas Knudsen. Der deltog fire både i klassen, to belgiske og to norske. Den belgiske båd Edelweiss II vandt konkurrencen med fem point, mens Marmi II tog sølvet med syv point foran landsmændene i Stella og belgiske Suzy, begge med ni point.

Referencer 

Sejlsportsfolk fra Norge
Personer fra Drammen
Deltagere for Norge ved sommer-OL 1920
Olympiske sølvmedaljevindere fra Norge
Werkraum Bregenzerwald

Werkraum Bregenzerwald er en sammenslutning af håndværkere og handlende i Bregenzerwald i den østrigske delstat Vorarlberg, der blev grundlagt i 1999.

Da foreningen blev grundlagt, var næsten en tredjedel af dens medlemmer tømrere. I 2009 var den vokset til Werkraum Bregenzerwald 90 håndværks-, design- og teknologivirksomheder.

Filosofi og formål 
Det tilbyder sine medlemmer støtte til produkt- og designinnovation, uddannelse og træning, samt bevarelse af byggetraditioner. Målet er at støtte og etablere netværk blandt håndværkere bidrager Werkraum Bregenzerwald for at bidrage til den regionale økonomiske og kulturelle udvikling. I dag er foreningen internationalt anerkendt som en model for nyt håndværk. "Vores initiativ er ikke en retrospektiv utopi, ikke et svar på en krise. Det er et fremtidsprogram for at sikre de unge [...] uafhængigt, konkurrencedygtigt arbejde og et autentisk liv."

– Werkraum Bregenzerwald

Werkraumhaus 
Werkraumhaus åbnede i byen Andelsbuch i 2013. Huset blev udtænkt af den kendte schweiziske arkitekt Peter Zumthor og bygget af medlemmer fra Werkraum Bregenzerwald. Designet er baseret på to grundlæggende ideer: på den ene side fungerer den hal-lignende bygning som et mødested og på den anden side som et stort udstillingsvindue for håndværkskulturen i Bregenzerwald. Huset kostede 3,8 millioner Euro. 

Werkraumhaus huser temaudstillinger, workshops, konkurrencer og foredrag om håndværk og bygningskultur, men præsenterer også medlemmernes produkter. Der er også en butik og en café.

Werkraum Lädolar 
Der undervises i håndværk til børn og unge som en væsentlig del af konceptet for Werkraum. Werkraum Lädolar er en et mobilt display- og læringsmodul om håndverkslærlingeuddannelser. En Lädolar passer på de mest almindelige borde. Det er lærlinge, håndværksmestre og designere selv, der står for at udvikle og fremstille disse mobile undervisningsmoduler. En Lädolar kan bruges overalt, hvor der er behov viden om håndværkere og kan lånes efter anmodning.

Med Werkraum Lädolar modtog Werkraum Bregenzerwald en nominering til en designpris fra den østrigske stat i 2009.

Præmier og hædersbevisninger 
Werkraumhaus har modtaget tre arkitektpriser:

 BTV Bauherrenpreis 2013
 ZV Bauherrenpreis 2014
 7. Vorarlberger Hypo-Bauherrenpreis 2015

På 2016 UNESCO konferencen i Addis Abeba i (Etiopien) blev Werkraum Bregenzerwald medtaget i "UNESCOs kulturarv"sliste.

Referencer 

Østrig
Håndværk og design
Etableret i 1999
Vorarlberger Bergkäse

Vorarlberger Bergkäse er en regional ostespecialitet fra delstaten Vorarlberg i Østrig. Det er beskyttet gennem EUs system for beskyttet oprindelsesbetegngelse (BOB).

Karakteristika 
Vorarlberger Bergkäse modnes i 3 til 6 måneder, nogle endda i op til 2 år og længere. Den har en typisk rund brødform med en diameter på omkring 55 til 65 cm og en vægt på op til 35 kg. Bregenzerwald Bergkäse har små huller, der betragtes som et kendetegn for kvalitet. Aromaen spænder fra mild til krydret, smagen er nøddeagtig og har typiske urtetoner. Fedtindholdet er 45 g pr 100 g tørstof.

Produktion 
Vorarlberger Bergkäse må udelukkende fremstilles af naturlig råmælk, og kun i mejerier i Bregenzerwald, Großes Walsertal, Kleinwalsertal, Leiblachtal og i Alpenrhein.

Traditionelt landbrug 
I Bregenzerwald praktiseres et skiftebrug som er unik for regionen, se (Maiensäss). Det betyder, at køerne holdes på græsgange i forskellige højder på bjergene afhængigt af årstid, så køerne får frisk foder på bjergmarkerne mellem maj og oktober, mens høstes græs på dalenes enge for at have hø om vinteren. Det er derfor ikke nødvendigt med "silofodring". Mælken behandles med det samme på bjergsiderne, såkaldt Alpkäse, mens mælken fra begyndelsen af oktober til slutningen af maj forarbejdes til Bergkäse.

Kvalitetskontrol 
Vorarlberger Bergkäse må kun produceres ved hjælp af traditionelle metoder. Strenge kvalitetsbestemmelser gælder for den anvendte råmælk: kun landbrug med overvejende græsarealer uden fodring med ensilage har lov til at levere mælk til Vorarlberger Bergkäse. Der skal også leveres til mejeriet mindst en gang dagligt og forarbejdes straks.

Historie 

Produktion af ost har en lang tradition i Bregenzerwald. Skiftebrug og hold af husdyr blev tilført af Keltere. På den måde opstod bjergost, men indtil anden halvdel af det 17. århundrede blev der dog hovedsagelig fremstillet surmælksost (se Montafon#Montafoner Sauerkäse). Efter afslutningen af Trediveårskrigen (1618–1648) kom hyrder fra Appenzell i Schweiz til Bregenzerwald. De bragte deres måde at behandle råmælk med sig. Her skummes mælken ikke, men osten fremstilles af råmælken. Sådan fremstilles hård ost. Sådan opstod Vorarlberger Bergkäse. Kun naturlig osteløbe anvendes.

I midten af det 18. århundrede blev der produceret så meget hård ost i Vorarlberg, at man så sig nødsaget til at prøve at eksportere det, hovedsageligt til Italien.

Osteproduktion i nyere tid 
Med det formål at støtte og bevare den lokale mejeriproduktion og den traditionelle landbrugsarv blev Käsestrasse Bregenzerwald grundlagt i 1998. Det er en organisation, der organiserer landmænd, handlende og håndværkere. Man kan se osteproduktionsprocessen og deltage i ostesmagninger.

Referencer 

Mad fra Østrig
Oste
Poggenpohl

Poggenpohl er en tysk fremstillingsvirksomhed, der er specialiseret i køkkenskabe. Hovedkvarteret ligger i Herford, Tyskland. Deres køkkener sælges i over 70 lande.

Selskabet blev grundlagt som møbelfirma i 1892 af Freidemir Poggenpohl. Poggenpohl fik succes med at introducerede ergonomiske borde og køkkenskabe i i god arbejdshøjde, samt deres innovationer af opbevaringsplads til køkkener.

Referencer

Eksterne henvisninger 

 
 Kitchen & Bathroom Cabinets
 Brand Rating by Wirtschaftswoche 
 German Brands of the Century by Publisher Dr. Florian Langenscheidt

Etableret i 1892
Fremstillingsvirksomheder fra Tyskland
Aksel H. Hansen

Aksel Hermann Hansen (10. februar 1910 i Ørum Djurs - 4. september 1976 på Aarhus Kommunehospital) var en dansk politiker, der var borgmester i Grenaa fra 1946 til 1976.

Han er den første socialdemokratiske borgmester i Grenaa, og samtidig den længst siddende borgmester i Grenaa nogensinde.

Kilder og henvisninger

Kommunalpolitikere fra Danmark
Theth Nationalpark

Theth Nationalpark () er en nationalpark i det nordlige Albanien . Parken blev grundlagt i 1966 og dækker et område på 26,3 km2 og er centreret om bjergkæden Prokletije i de De dinariske Alper, der omfatter en større del af dalen til floden Shala. Parken blev oprettet for at beskytte forskellige økosystemer, biodiversiteten og regionens kulturelle og historiske arv. Området er domineret af højt terræn med dale, floder, bjerge, vandfald, tætte skove og flere klippeformationer. International Union for Conservation of Nature (IUCN) har anført parken som kategori II. Især er regionen også blevet identificeret som et vigtigt fugle- og planteområde. I 2017 blev Theth yderligere erklæret et beskyttet historisk centrum.

Landsbyen Theth ligger langs den øvre Shaladal og omkranses på fire sider af adskillige to-tusinder som Radohima i vest, Arapi og Poplluka i nord og Jezerca i øst. 1.795 moh. fører en bjergsti i vest over Valbona Pass til Valbonëdalen Nationalpark. Ligesom de fleste af de De dinariske Alper, er parken domineret af kalksten og dolomitklipper og har store karst formationer som Grunas og den sydlige væg af Arapi, som betragtes som den højeste klippevæg i Balkan.

Flora og fauna 
På trods af sit begrænsede område er parken kendetegnet ved en meget forskelligartet flora med skøn, der varierer mellem 1.500 og 1.650 arter af planter, blandt hvilke 70 arter er truet. Theth er en del af et stort bevaret økosystem af uberørt natur af høj kvalitet. Biogeografisk hører parken til de Dinariske bjerges blandede skove terrestriske økoregion af det palearktiske tempereret løvfældende skov biom. Der findes tre typer skov i parken. Egebunden strækker sig fra en højde mellem 600 meter og op til 800 meter og er domineret blandt andet af frynseeg, orientalsk avnbøg, almindelig humlebøg, kirsebærkornel og mannaask. Bøgeområdet er hovedsageligt dækket af almindelig bøg, almindelig ædelgran og ahorn, og ligger mellem 900 meter og 1.900 meter. Det alpine område, der ligger i en højde, der spænder mellem 1.900 meter til 2.300 meter, er kendetegnet ved urteagtige planter og buske blandt dem er enebær og pil. Desuden findes også fjeldrapgræs, alpeasters, og almindelig kællingetand.

Kun 20 arter af pattedyr er registreret i parkens landområde bl.a. store pattedyr som brunbjørn, rådyr, gemse samt sjældne eller truede arter som ulv, los og vildged i parken. 50 arter af fugle er blevet observeret, med rovfugle såsom kongeørn, lille tårnfalk, spætmejse, solsort, rødrygget tornskade, tjur og rødrygget tornskade. På grund af de barske vintre har parken få krybdyr og padder. I alt 10 arter af krybdyr og 8 arter af amfibier opholder sig i parken inklusive centraleuropæiske alpesalamander, butsnudet frø, bjergsalamander og ørred .

Kilder og henvisninger 

Nationalparker i Albanien
IUCN Kategori II
Soderup Maglemose

Soderup Maglemose er et naturområde på 26,7 hektar. Mosen ligger mellem Soderup og Marbjerg i Høje-Taastrup Kommune. Mosen er en del af Vestegnens Moser. Maglemose Å afgrænser mosen og udgør samtidig kommunegrænsen mellem Høje-Taastrup Kommune og Roskilde Kommune.

Soderup Maglemose blev fredet i 2003.

Hovedparten af Maglemosen er i dag "rigkær", en mosetype, der er betinget af kalkholdig jordbund. Omkring halvdelen af området udgøres af rørsump med større eller mindre søer og spredt vækst af især pil og birk. I de lidt højereliggende dele er der nåletræer, krat, lunde og hegn. I de åbne arealer er der afgræsning, græsudlæg, brak eller udyrkede områder. I engområdet sydøst for den store sø er der bl.a. registreret Butblomstret Siv, Eng-Skjaller, Kødfarvet Gøgeurt, Trenervet Snerre og Krybende Baldrian.

Kilder og henvisninger 

Høje-Taastrup Kommunes geografi
Fredede arealer i Danmark
Guru (tv-serie)

Guru er en dansk komedieserie, der havde premiere på DR2 og DRTV den 8. april 2021. Serien handler om lifecoach Andreas Mertz (spillet af Simon Kvamm), der er flyttet fra København til sin barndomsby Silkeborg for at hjælpe silkeborgenserne med at skabe en selvforståelse, der er ligeså stærk som herningensernes.

I januar 2022 fortalte Kvamm, at anden sæson af serien var i produktion.

Modtagelse 

Serien fik en blandet modtagelse af de danske anmeldere. Nogle mente, at serien var mere vellykket som drama end komedie. BT, Filmmagasinet Ekko og Soundvenue tildelte serien fem ud af seks stjerner. Jyllands-Posten og Politiken bedømte den til henholdsvist fire og tre ud af seks.
Ekstra Bladets anmelder tildelte serien to stjerner, beskrev den som mere tragisk end morsom og skrev, at han blot grinte én gang.

Referencer 

DR-serier
Satire